ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για την αναθεώρηση της Οδηγίας για τη σοκολάτα

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

Α. υπενθυμίζοντας το ψήφισμά της για τη χρησιμοποίηση φυτικών λιπών πλην του βουτύρου κακάο κατά την παρασκευή σοκολάτας, που εγκρίθηκε στο Windhoek (Ναμίμπια) το Μάρτιο 1996,

Β. έχοντας υπόψη ότι τον Απρίλιο 1996 η Επιτροπή ενέκρινε πρόταση τροποποίησης της Οδηγίας 73/241/ΕΟΚ του 1973 επιτρέποντας την αντικατάσταση 5 % του βουτύρου κακάο κατά την παρασκευή σοκολάτας και επιδιώκοντας να εισάγει τη χρησιμοποίηση φυτικών λιπών πλην του βουτύρου κακάο σε ποσοστό έως 5 % του βάρους του ολοκληρωμένου προϊόντος,

Γ. έχοντας υπόψη ότι η οδηγία 73/241/ΕΟΚ απαγορεύει την προσθήκη φυτικών λιπών σε προϊόντα που φέρουν την ονομασία σοκολάτα,

Δ. τονίζοντας ότι οι οικονομίες ορισμένων χωρών ΑΚΕ εξαρτώνται άμεσα από τις εξαγωγές κακάο και τονίζοντας τη σημασία της κοινοτικής αγοράς για τις εξαγωγές σπόρων κακάο και προϊόντων που παράγονται από αυτό, για όλες τις χώρες που παράγουν κακάο, και ιδιαίτερα για 31 χώρες ΑΚΕ,

Ε. ανησυχώντας για τις καταστροφικές οικονομικές και χρηματοπιστωτικές επιπτώσεις που θα υπάρξουν για τις χώρες ΑΚΕ που εξάγουν κακάο και για το γεγονός ότι ορισμένοι εμπειρογνώμονες υπολογίζουν την απώλεια εσόδων σε 270 εκατ. Ecu ετησίως,

ΣΤ. έχοντας υπόψη ότι η χρηματοδότηση του Stabex προς ενθάρρυνση της οικονομικής ανάπτυξης των χωρών ΑΚΕ, που καλύπτει μόλις το 40 % των αναγκών των χωρών ΑΚΕ, δε θα καλύψει τις ανάγκες των χωρών ΑΚΕ που θα γεννηθούν για την αντιστάθμιση της απώλειας εσόδων από εξαγωγές λόγω της εισαγωγής φυτικών λιπών πλην του βουτύρου του κακάο,

Ζ. έχοντας υπόψη ότι βάσει τη Διεθνούς Συμφωνίας για το κακάο, που επικυρώθηκε από τα κράτη μέλη της Ευρωπαϊκής Ένωσης το 1994, οι εισάγουσες χώρες ανέλαβαν τη δέσμευση να τονώσουν την κατανάλωση κακάο εγκρίνοντας τα μέτρα που απαιτούνται για την ενίσχυση των χωρών - παραγωγών,

Η. έχοντας υπόψη ότι οι πολυεθνικές επιχειρήσεις της βιομηχανίας σοκολάτας έχουν ήδη εξελίξει τεχνικές διαδικασίες που τους επιτρέπουν να αντικαθιστούν το βούτυρο του κακάο με άλλα φθηνά φυτικά έλαια (φοινικέλαιο, κραμβέλαιο κ.λπ.) προκειμένου να μειώσουν το κόστος παραγωγής,

Θ. δεδομένου ότι οι διαθέσιμες επί του παρόντος τεχνικές δεν επιτρέπουν την ανίχνευση του περιεχομένου σε λίπη φυτικής βάσης, με το συνεπαγόμενο κίνδυνο να χρησιμοποιείται φυτικό έλαιο σε περιεκτικότητα άνω του 5 %,

Ι. γνωρίζοντας ότι το προαναφερθέν σχέδιο Οδηγίας της Επιτροπής βρίσκεται υπό εξέταση από το Ευρωπαϊκό Κοινοβούλιο και το Συμβούλιο,

ΙΑ. γνωρίζοντας επίσης τη διαδικασία διαβούλευσης που πραγματοποιείται επί του παρόντος στην Επιτροπή Codex Alimentarius στα πλαίσια της αναθεώρησης των διεθνών προδιαγραφών ποιότητας και υγείας για το κακάο και τα προϊόντα του,

ΙΒ. έχοντας υπόψη ότι τα πορίσματα της έκθεσης Nordmann που εγκρίθηκε από το Ευρωπαϊκό Κοινοβούλιο το 1986, εξακολουθούν να ισχύουν βάσει των σημερινών επιστημονικών γνώσεων,

ΙΓ. υπενθυμίζοντας τις συμβατικές υποχρεώσεις της Ευρωπαϊκής Ένωσης έναντι των χωρών ΑΚΕ βάσει της Σύμβασης Λομέ,

1. πιστεύει ότι η πρόταση της Επιτροπής αντιτίθεται πλήρως στο πλαίσιο και το περιεχόμενο της 4ης Σύμβασης Λομέ, ιδίως όσον αφορά την προώθηση των εξαγωγών των χωρών ΑΚΕ 7

2. πιστεύει έντονα ότι αυτή η «τιμωρία» των εξαγωγών ενός εκ των σημαντικότερων προϊόντων ΑΚΕ αντιτίθεται στην ανάγκη ενίσχυσης των οικονομιών ΑΚΕ 7

3. καλεί το Συμβούλιο της Ευρωπαϊκής Ένωσης και το Ευρωπαϊκό Κοινοβούλιο να απορρίψουν την πρόταση τροποποίησης της Οδηγίας 73/241/ΕΟΚ 7

4. καλεί το Συμβούλιο και το Ευρωπαϊκό Κοινοβούλιο να απαγορεύσουν τη χρησιμοποίηση φυτικών ελαίων πλην του βουτύρου κακάο, προκειμένου να εναρμονίσουν τις διατάξεις στην Ευρωπαϊκή Ένωση και να δημιουργήσουν μία κατάσταση ανταγωνισμού με τις ΗΠΑ, η οποία απαγορεύει τη χρησιμοποίηση φυτικών ελαίων 7

5. καλεί το Συμβούλιο, τα κράτη μέλη και την Επιτροπή να λάβουν τα απαραίτητα μέτρα για να επιτρέψουν στις 7 χώρες της Ευρωπαϊκής Ένωσης που επιτρέπουν τη χρησιμοποίηση φυτικών ελαίων πλην του βουτύρου κακάο να προσαρμοσθούν σταδιακά στην Οδηγία 73/241/ΕΟΚ απαγορεύοντας τη χρησιμοποίηση φυτικών ελαίων 7

6. καλεί το Συμβούλιο και τα κράτη μέλη να σεβασθούν τη δέσμευση που ανέλαβαν με τη Διεθνή Συμφωνία για το κακάο 7

7. καλεί την Ευρωπαϊκή Ένωση να υπερασπίσει τα συμφέροντα των χωρών ΑΚΕ κατά τη 16η συνεδρίαση της Επιτροπής Codex Alimentarius που πρόκειται να διεξαχθεί από τις 30 Σεπτεμβρίου 1996 έως τις 2 Οκτωβρίου 1996 στο Thun, Ελβετία 7

8. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή και στα κράτη που έχουν υπογράψει τη Σύμβαση Λομέ.